Seuraavana päivänä Johannes oli samassa paikassa, -
ja hänellä oli kaksi opetuslasta seurassaan.
Jeesus kulki siitä ohi, -
ja osoittaen häntä Johannes sanoi: "Katsokaa: Jumalan Karitsa!"
Kun opetuslapset kuulivat hänen sanansa, -
he lähtivät seuraamaan Jeesusta.
Jeesus kääntyi, ja nähdessään heidän seuraavan hän kysyi: -
"Mitä te haluatte?" He vastasivat: "Rabbi" -- se merkitsee: opettaja --
"missä sinä asut?" "Tulkaa, niin näette", Jeesus sanoi.
He menivät ja näkivät hänen majapaikkansa, -
ja he jäivät hänen seuraansa lopuksi päivää.
Ilta oli tulossa, oli noin kymmenes tunti.
Toinen näistä, jotka kuulivat Johanneksen sanat -
ja lähtivät seuraamaan Jeesusta, oli Andreas, Simon Pietarin veli.
Hän etsi ensiksi käsiinsä veljensä Simonin ja sanoi hänelle: -
"Me olemme löytäneet Messiaan!" -- se merkitsee: Voidellun.
Andreas vei hänet Jeesuksen luo. Jeesus katsoi häneen ja sanoi: -
"Sinä olet Simon, Johanneksen poika.
Nimesi on oleva Keefas" -- se merkitsee: Kallio.
Seuraavana päivänä, ollessaan lähdössä Galileaan, -
Jeesus tapasi Filippuksen ja sanoi hänelle: "Seuraa minua."
Filippus oli kotoisin Betsaidasta, -
samasta kaupungista kuin Andreas ja Pietari.
Filippus tapasi Natanaelin ja sanoi hänelle: "Me olemme löytäneet sen, -
josta Mooseksen laki ja profeettojen kirjat todistavat!
Hän on Jeesus, Joosefin poika Nasaretista."
"Nasaretistako?" Natanael kysyi. "Voiko Nasaretista tulla -
mitään hyvää?" "Tule, niin näet", sanoi Filippus.
Kun Jeesus näki Natanaelin tulevan, hän sanoi: -
"Siinä on oikea israelilainen, mies vailla vilppiä!"
"Mistä sinä minut tunnet?" kysyi Natanael. Jeesus vastasi hänelle: -
"Jo ennen kuin Filippus kutsui sinua, näin sinut viikunapuun alla."
Natanael sanoi: "Rabbi, sinä olet Jumalan Poika, -
sinä olet Israelin kuningas!"
Jeesus sanoi hänelle: "Uskotko jo sen perusteella, -
että sanoin nähneeni sinut viikunapuun alla?
Paljon suurempaakin saat vielä nähdä."
Ja hän jatkoi: "Totisesti, totisesti: te saatte nähdä taivaan avoinna, -
ja te näette Jumalan enkelien kulkevan ylös ja alas siinä, -
missä Ihmisen Poika on."